# AEK Atena BC

### Izvor: Wikipedija

| AEK Atena BC |

Osnovan | 1924.
Boje | Crna, žuta
Predsjednik | Ioannis Granitsas
Trener | Soulis Markopoulos
Dvorana | Atenski sportski kompleks

AEK Atena BC je grčki košarkaški klub. Službeno ime kluba je Atletski savez Konstantinopola (grč. Αθλητική Ένωσις Κωνσταντινουπόλεως - Athlitiki Enosis Konstantinoupoleos).

Grb ovoga kluba čini crni orao s dvije glave na žutoj pozadini; jedna glava gleda prema Konstantinopolu, a druga prema Rimu. Ovaj simbol je prvobitno korišten od strane Bizanta, a danas ga i dalje koristi grčka pravoslavna Crkva. I boje kluba (crna i žuta) usko su povezane s religijom i Konstantinopolom (danas Istanbulom). Crna i žuta boja su i službene boje pravoslavne Crkve.

## [uredi] Povijest kluba

Službeni logo kluba.

AEK Atena BC je najuspješniji sportski klub unutar AEK-ovog sportskog društva. Košarkaški AEK-a su bili prvi grčki sportski klub koji je osvojio međunarodni trofej u bilo kojem sportu. Sportsko društvo AEK je utemeljeno 1924., a iste godine je utemeljen i košarkaški klub. Osim prvoga međunarodnoga trofeja AEK je osvojio i prvo košarkaško prvenstvo (1924.) čiji je organizator i glavni sponzor, zanimljivo, bio američki koledž YMCA. Do osnivanja Grčkog košarkaškog saveza svi trofeji koji su bili osvojeni su se priznavali, no smatrali su se neslužbenima. AEK drži i još jedan jednistveni rekord: nikada nisu izgubili seriju doigravanja (eng. playoff) na svom terenu od osnutka prve profesionalne košarkaške lige u Grčkoj (sezona 1963./64.).

AEK je bila prva grčka košarkaška momčad koja je nastupila u Završnom turniru Europskog prvenstva, danas Final Four Eurolige (1966.). 4. travnja 1968. AEK je osvojio Euroligu protiv Slavije iz Praga rezultatom 89-82. Finalna utakmica je održana pred 80.000 gledatelja, što je i danas rekordna posjećenost na jednoj košarkaškoj utakmici (prema Guinessovoj knjizi rekorda). Zlatnu eru AEK-a prekinuo je poraz od Vichyja u polufinalu Kupa pobjednika kupova. AEK je šezdesetih 20. stoljeća bio dominantan klub u grčkoj košarci što se pokazalo osvajanjem domaćega prvenstva 1963.-1966., 1968. i 1970. godine.

Iduće desetljeće je bilo iznimno loše i AEK je izgubio sav dobar glas i glamur koji ga je pratio. Osvojen je samo jedan domaći kup 1981. Sredinom osamdesetih AEK je bio u opasnosti od ispadanja, no svake sezone se nekako uspio spašavati.

Ipak, AEK se uspio vratiti u kasnim devedesetima 20. stoljeća, kada su igrali šest puta zaredom Final Four grčkoga kupa (1996-2001.), četiri puta zaredom igrali u finalu istoga natjecanja (1998.-2001.), te dva puta zaredom osvojili Grčki košarkaški kup (2000. i 2001.). Nevjerojatnom završnicom grčkoga prvenstva osvojili su i prvenstvo nkon više od tri desetljeća pobjedom nad Olympiakosom. Naime, Olympiakos je pobijedio u prve dvije utakmice u seriji tko prije 3, da bi AEK preokrenuo stvari u svoju korist pobjedama u tri iduće utakmice. Osim ovoga uspjeha, bili su u finalu doigravanja 1997., 2003. i 2005.

U istoj eri AEK je ponovno postao zapaženi europski klub. 1998. na završnom turniru Eurolige su u polufinalu pobijedili talijanski Benetton Treviso rezultatom 67-66, a zatim su poraženi u finalu od još jedne talijanske momčadi, Virtus Bologne, rezultatom 44-58. Osvetili su se Virtusu pobjedom u finalu Saporta kupa 2000. godine. Godine 2001., AEK je stigao do Final Foura Eurolige, no izgubili su od TAU Ceramice ukupnim rezultatom 0-3.

### [uredi] Osvojeni naslovi

- 8 grčkih prvenstava (1958., 1963., 1964., 1965., 1966., 1968., 1970., 2002.)

- 3 grčka kupa (1981., 2000., 2001.)

- 1 Saporta kup (2000.)

- 1 Kup pobjednika kupova (1968.)

- 1 grčko prvenstvo u generaciji U-18 (2003.)

### [uredi] Međunarodni uspjesi

Sezona | Uspjeh | Podatak
--- | --- | ---
Euroliga (starija inačica)
1964.-65. | Četvrtfinale | Eliminirani od OKK Beograda, 85-78 u Ateni, 84-101 u Beogradu.
1965.-66. | Final Four | 4. mjesto u Bologni. Porazi 73-103 od Slavije Prag i CSKA Moskve 62-85.
1997.-98. | Final Four | Pobjeda protiv Bennetona 67-66 u polufinalu, poraz protiv Virtusa 44-58 u finalu u Barceloni.
Euroliga (današnja verzija)
2000.-01. | Polufinale | Eliminirani od TAU Ceramice 67-70 i 65-90 u Ateni, te 62-76 u Vitoriji.
2001.-02. | Zadnjih 16 | Druga grupna faza sa Panathinaikosom, Olympiakosom i Olimpijom iz Ljubljane.
2004.-05. | Zadnjih 16 | Druga grupna faza sa Efes Pilsenom, Bennetonom i Prokomom.
Kup pobjednika kupova
1967.-68. | Pobjednik | Pobijedili Slaviju Prag 89-82 u Ateni.
1969.-70. | Polufinale | Eliminirani od Vichyja: poraz 60-78 u Vichyju i pobjeda 74-65 u Ateni.
1971.-72. | Četvrtfinale | Četvrtfinalna grupna faza s Crvenom Zvezdom i Olimpijom Milano.
1988.-89. | Četvrtfinale | Četvrtfinalna grupna faza sa Žalgirisom, Cibonom i Bayreuthom.
Saporta kup
1999.-00. | Pobjednik | Pobijedili Virtus 83-76 u Lausannei.
Koračev kup
1973.-74. | Četvrtfinale | Četvrtfinalna grupna faza s KK Splitom i Udinama.
1977.-78. | Četvrtfinale | Četvrtfinalna grupna faza s Partizanom, Nicom i Athleticom iz Genove.

## [uredi] Vanjske poveznice

- Službena stranica košarkaškoga kluba
- Službena stranica Sportske udruge AEK

Dobavljeno iz "http://hr.wikipedia.org../../../a/e/k/AEK_Atena_BC_ed2e.html"

Kategorija: Grčki košarkaški klubovi

##### Views

- Članak
- Razgovor
- Trenutna inačica

##### Traži

##### Drugi jezici

- English
- Français
- Lietuvių